Νεανική παραβατικότητα: η περίπτωση της σχολικής βίας:
Creators: name: Μιχελάκη, Ευαγγελία Στέφανου
Publisher: name: Aristotle University of Thessaloniki
Year: 2011
Subjects: Νεανική παραβατικότητα
Σχολική βία
Αποκαταστατική Δικαιοσύνη
Juvenile delinquency
School violence
Restorative Justice

description: Η παρούσα μελέτη ασχολείται με το φαινόμενο της νεανικής παραβατικότητας και τις διαστάσεις που αυτό έχει λάβει τα τελευταία χρόνια, μέσα από το ειδικότερο πρίσμα της προβληματικής της σχολικής βίας. Στο πρώτο κεφάλαιο αναλύεται η βία ως οργανικό στοιχείο των ανθρώπινων σχέσεων, καθώς και η έννοια της επιθετικότητας. Ακόμη, παρουσιάζεται η πιο επικίνδυνη μορφή βίας, η Διαρθρωτική, η οποία έχει ως αφετηρία την κοινωνική ανισότητα και αποτελεί έναν από τους σημαντικότερους παράγοντες γενεσιουργούς αντικοινωνικής, βίαιης και επιθετικής συμπεριφοράς. Στο δεύτερο κεφάλαιο εισάγεται η προβληματική της βίας και της επιθετικότητας στην παιδική και στη νεανική ηλικία. Παράλληλα, επιχειρείται μία επισκόπηση των χαρακτηριστικών γνωρισμάτων των τελευταίων, καθώς και των παραγόντων κοινωνικοποίησης. Το τρίτο κεφάλαιο αφιερώνεται στη θεματική της βίας και της επιθετικότητας στο χώρο του σχολείου και αναλύεται το κοινωνικο-πολιτισμικό αυτό φαινόμενο. Αρχικά, οριοθετείται το πρόβλημα της σχολικής βίας καθώς και οι διαστάσεις που αυτό έχει στην Ελλάδα, αναλύονται οι απαραίτητοι ορισμοί και στη συνέχεια εξετάζονται οι μορφές και οι παράγοντες που συμβάλλουν και θέτουν σε κίνδυνο τον ανήλικο μαθητή. Έπειτα καταγράφονται οι επιπτώσεις του φαινομένου της σχολικής βίας στα παιδιά με αναφορά σε έρευνες και αριθμούς. Στο τέταρτο και τελευταίο κεφάλαιο, καταγράφονται κάποιες προτάσεις για το ρόλο που πρέπει να έχει το σχολείο και, γενικότερα, οι δυνατότητες αντιμετώπισης της σχολικής βίας και η αντιμετώπιση του θέματος από πλευράς της Ευρωπαϊκής Ένωσης. Επιπλέον, αναλύεται η νέα μορφή οργάνωσης του συστήματος της ποινικής δικαιοσύνης, η «Αποκαταστατική Δικαιοσύνη» καθώς και ο θεσμός της κοινωνικής διαμεσολάβησης. Τέλος, γίνεται αναφορά στην ειρηνική επίλυση των συγκρούσεων στο σχολείο, τη σχολική διαμεσολάβηση και τις θετικές προοπτικές που αυτή μπορεί να προσφέρει στα σχολεία της ελληνικής κοινωνίας στο μέλλον.
description: This study deals with juvenile delinquency and the dimensions it has received in recent years, through the more specific context of the problem of school violence. The first chapter analyzes the violence as an organic element of human relationships and the concept of aggression. It also includes the most dangerous form of violence, the Structural Violence, which triggers from social inequality and appears as the major factor in antisocial, violent and aggressive behavior. The second chapter introduces the problem of violence and aggression in children and youth. Moreover, an overview of the features of the latter and the factors of socialization is being attempted. The third chapter is devoted to the problem of violence and aggression at school as a socio-cultural phenomenon. Initially, the problem of school violence is bounded as well as the dimensions that it appears to have in Greece. Then, the necessary definitions and the factors that contribute to the minor student’s exposure to danger are analyzed. In the fourth and final chapter, some suggestions are listed for the role school should have and the ways of dealing effectively with school violence, taking into consideration the guidelines from the European Union. Furthermore, we analyze the form of the “Restorative justice” which is a social justice movement that aims to deal with consequences of crime through repairing and restoring relationships of three key stakeholders: victims, offenders, and communities. Finally, a reference is made to the peaceful resolution of conflicts at school, school mediation and the positive outlook that can be offered in Greek schools in the future.